***SLOVENŠČINA 6. c razred***  *učiteljica: Helena Gregorič*

***Rok za oddajo poslikane naloge v zvezku: 7. 4.2020*** *El .naslov :* *helena.gregoric@guest.arnes.si*

*DRAGI UČENCI, POZDRAVLJENI V ČETRTEM TEDNU UČENJA NA DALJAVO. MORAM VAS POHVALITI, KER PRIZADEVNO IN PRIDNO OPRAVLJATE NALOGE. ZELO SEM ZADOVOLJNA, POHVALILA SEM VAS ŽE TUDI RAZREDNIČARKI. SUPER STE. UPAM, DA BOMO TAKO DOBRO TUDI NADALJEVALI.*

***Navodila:***

*Ponedeljek, 6. 4. 2020*

*V preteklih dveh tednih ste se učili pravil in rabe premega in odvisnega govora. Torej, kako sporočamo naprej, kaj je kdo povedal, rekel. Snov je dokaj zahtevna in veliko vas je bilo, ki ste imeli težave pri pravilnem zapisovanju ločil in pretvorbi premega govora v odvisni in obratno. Danes zato najprej ponovno preglejte pravila, ki so zapisana v zvezku in DZ, potem pa rešite priloženi nalogi. NAPIŠITE JU V ZVEZEK. Od danes naprej prosim pred nalogo vedno napišite datum, kdaj ste jo delali (najprej napiši: ponedeljek, 6. 4. 2020, spodaj potem začni z zapisovanjem naloge)*

1. ***Odvisni govor pretvori v premega. V prvem primeru naj bo spremni stavek na začetku, v drugem pa na koncu.***

*Učitelj je vprašal Petra, kaj je narobe z njim.
Peter mu je odgovoril, da je utrujen zaradi tekme.*

1. ***V besedilu odpravi napake. Besedilo torej pravilno in natančno prepiši v zvezek. Pazi, da narekovaj pišeš na začetku spodaj in delaj počasi, napak je veliko!***

*Mama je stopila v sobo in zagledala razbito ogledalo. Janeza je vprašala “Kdo ga je razbil.” “Jaz ga nisem.” je mencal Franček. Saj vem, spet sta se v sobi igrala z žogo”, se je jezila mama. “Nato je Franček rekel: “Janez je ni ujel, zato je priletela naravnost v ogledalo.” Janez je pogledal mamo in ji rekel: No, vidiš, mama, nobeden ni kriv.*

*Torek, 7. 4. 2020*

*Danes v DZ na strani 54 preberi besedilo o dečku, ki trenutno živi v Luksemburgu in reši naloge na strani 55.*

*Četrtek, 9. 4. 2020*

*V zvezek naredi miselni vzorec o tem, kdaj govorimo o* ***maternem jeziku****,* ***jeziku okolja****, kaj je* ***prvi, drugi jezik****, kaj pomeni izraz* ***državni jezik*** *in kaj izraz* ***uradni jezik****. Vse to izveš iz besedila na modri podlagi na strani 57 v DZ. Pazi, da bo zapis lepo oblikovan, uporabljaj različne barve.*

*Petek, 10. 4. 2020*

*V DZ na strani 65 reši vse naloge.*

***SLOVENŠČINA 8. a razred heterogena skupina 2***  *učiteljica: Helena Gregorič*

  *Elektronski naslov :* *helena.gregoric@guest.arnes.si*

***Rok za oddajo domačega branja je četrtek, 9.4.2020.***

***Rok za oddajo zapisa o črtici, povesti, romanu pa sobota, 11. 4. 2020***

*DRAGI UČENCI, POZDRAVLJENI V ČETRTEM TEDNU UČENJA NA DALJAVO. NEKATERI ODLIČNO IN PRIZADEVNO OPRAVLJATE DELO, NEKATERI PA KOT KAŽE NEKOLIKO NENATANČNO PREBERETE NAVODILA. ŽELIM SI, DA TO IZBOLJŠAMO. ČAKAM ŠE NA TISTO, KAR MI V PREJŠNJEM TEDNU NISTE POSLALI NA VPOGLED.*

*Ponedeljek, 6. 4. 2020 in torek, 7. 4. 2020*

*Kako je z domačim branjem? Vsi, ki ste si pravočasno priskrbeli knjigi, naredite , kar smo se dogovorili. Marsikaj lahko najdete tudi na spletu.*

*Kdor knjig nima in do njih ne more, naj sledi navodilu, ki je bilo podano v četrtek, 26.3.2020. Če doma ni nobene primerne knjige, preberite v berilu delo Ivana Tavčarja Visoška kronika in odgovori te na vprašanja pod naslovom Dejavnosti po branju.*

*Prvo vprašanje bomo spremenili. Torej vprašanje št.1: Iz besedila izpiši 8 starinskih besed ali besednih zvez in jim poišči sodobnejšo različico. Odgovore pišite v takih povedih, da so popolnoma razumljive, tudi če ne vemo, kakšno je vprašanje.*

*Četrtek, 9. 4. 2020*

*Danes v zvezek zapiši razlago za črtico, povest, roman in zgodovinski roman. Zaželeno je, da poskusiš oblikovati zapis v obliki miselnega vzorca. Če ti oblikovanje miselnega vzorca ne gre, lahko uporabiš tudi drug način. Za roman in zgodovinski roman imaš razlago v berilu na strani 143. Uporabi različne barve za poudarjanje ključnih besed.*

**Črtica** je zelo kratka pripoved, ki pripoveduje o enem samem dogodku ali drobnem doživetju. Je kratka,osebno obarvana zgodba. Pogosto je brez prave zgodbe. Z njo nam pisatelj zgoščeno prikaže en dogodek, drobno doživetje in predstavi človekovo čustveno razpoloženje. Drug izraz za črtico je tudi slika (Tavčar: Slike iz loškega pogorja, Kersnik: Kmetske slike)

**Povest** je daljše (srednje dolgo) večinoma [prozno](https://sl.wikipedia.org/wiki/Proza) [literarno](https://sl.wikipedia.org/wiki/Literatura) delo, Opisuje predvsem zunanje dogodke, v katerih nastopa več [oseb](https://sl.wikipedia.org/wiki/%C4%8Clovek), vsa pripoved je usmerjena na zgodbo samo. Povest je napisana preprosto. Konec je predvidljiv in navadno srečen. Namenjena je preprostemu človeku.(Levstik: Martin Krpan, Bevk: Pastirci, Cigler: Sreča v nesreči – prva slov. povest)

***SLOVENŠČINA 9. razred heterogena skupina 3*** učiteljica: Helena Gregorič

 *Elektronski naslov :* *helena.gregoric@guest.arnes.si*

***Rok za oddajo domačega branja: petek, 10. 4. 2020 do 10.ure***

***Rok za oddajo zapisa o O. Župančiču:******nedelja, 12. 4. 2020***

*DRAGI UČENCI, POZDRAVLJENI V ČETRTEM TEDNU UČENJA NA DALJAVO. VEČINA VAS VESTNO POŠILJA SVOJE IZDELKE IN VAS MORAM RES POHVALITI. SUPER DELATE, PRIDNI STE. TISTI, KI STE NA ODDAJO MALO POZABILI, PA TO POPRAVITE V TEM TEDNU.*

*Torek, 7. 4. 2020 in četrtek, 9. 4. 2020*

*Konec prejšnjega meseca bi morali zaključiti z* ***domačim branjem*** *. Kdor si je knjigo priskrbel, naj naredi kot dogovorjeno. Tisti, ki je nimate, jo lahko najdete na spletu.*

*Poglejte v zvezek, kaj smo zapisali, da je potrebno narediti in mi pošljite izdelke do petka, 10. 4.2020 do 10.ure. Pišite v zvezek in pošljite fotografije opravljenega dela.*

*Petek, 10. 4. 2020*

*V zvezek izdelaj miselni vzorec o drugem velikem ustvarjalcu v obdobju moderne* ***– Otonu Župančiču.*** *Podatke najdeš v berilu na strani 118. Če lahko, poišči na spletu, v kakšni knjigi ali leksikonu še kakšen zanimiv podatek o njem. Zapiši ga v zvezek in ga označi z zelenim ali vijoličnim okvirjem.*

*Ta izdelek mi pošljite do nedelje, 12. 4. 2020 zvečer*